
	BIRŠTONO SAVIVALDYBĖS KONTROLĖS IR AUDITO TARNYBA

	Kodas 188644330. Jaunimo g. 2, 59206 Birštonas. Tel.. (8 319) 5 68 33. Faks. (8 319) 6 55 55

	

	

	Birštono savivaldybės tarybai
	
	     

	

	Išvada Dėl garantijos suteikimo VŠĮ "Tulpės" sanatorijai imant ilgalaikę paskolą investiciniams projektams finansuoti

	     

	


2012 m. gegužės  15 d. Nr. 3-14
            Vadovaudamasi Lietuvos Respublikos vietos savivaldos įstatymo 27 straipsnio 1 dalies 3 punktu ir 16 straipsnio 28 punktu Birštono savivaldybės kontrolierė Zita Pranckevičienė patikrino Birštono savivaldybės administracijos Biudžeto skyrių Dėl galimybės suteikti garantiją VŠĮ „Tulpės“sanatorijai imant ilgalaikę paskolą (kurios trukmė ilgesnė kaip vieni metai ir grąžinimo terminas ne tais pačiais biudžetiniais metais) investiciniams projektams („Baltosios vilos“ rekonstrukcija) finansuoti, pagal Vyriausybės nustatytą tvarką, laikantis įstatymų nustatytų skolinimosi limitų.                                                                                                                      


 Pagal Lietuvos Respublikos biudžeto sandaros įstatymo 10  straipsnio 1 dalies 1 ir 2 punktus bei Lietuvos Respublikos Vyriausybės 2012-03-21 d. nutarimo Nr. 304 Dėl savivaldybių skolinimosi taisyklių patvirtinimo 4.3 punktą savivaldybė gali teikti garantijas dėl paskolų naudojamų tik investiciniams projektams finansuoti. Savivaldybė suteikti garantijas dėl paskolų ėmimo gali laikydamasi Lietuvos Respublikos 2012 metų valstybės ir savivaldybių biudžetų finansinių rodiklių patvirtinimo įstatymo 12 straipsnio 1 dalies 4 punkte nustatyto garantijų limito t. y. 10 procentų patvirtintų 2012 metų savivaldybės biudžeto pajamų (neįskaitant iš valstybės biudžeto savivaldybei skiriamų specialių tikslinių dotacijų ir valstybės biudžetui grąžinamų bendrosios dotacijos kompensacijų).
            Patikrinus Birštono savivaldybės 2012 metų biudžeto pajamas nustatyta, kad 2012 metų pajamos be valstybės biudžeto skiriamų specialių tikslinių dotacijų sudaro 14254 tūkst. Lt (24529,37-10275,37). Nuo šios sumos savivaldybės garantijų 10 procentų limitas yra 1425,4 tūkst. Lt. 
            Patikrinimo metu nustatyta, kad Birštono savivaldybė neišnaudojusi paminėtais teisės aktais nustatytų garantijų limitų ir turi galimybę 2012 metais leisti VŠĮ „Tulpės“ sanatorijai imti ilgalaikę paskolą investiciniams projektams finansuoti, neviršijant  1425,4 tūkst. Lt teisės aktais nustatyto garantijų limito.
Kontrolierė                                                                                            Zita Pranckevičienė
